[{"text_idx": "#000004", "text": "Mitmesaja miljoni euro suurune kokkuhoid riigieelarves saab tulla vaid avalike teenuste ja toetuste ma\u0308rkismiva\u0308a\u0308rsest ka\u0308rpest, u\u0308tles koalitsiooniko\u0303nelustel osalev Sotsiaaldemokraatliku Erakonna liige Jevgeni Ossinovski \"Esimeses stuudios\"."}, {"text_idx": "#000005", "text": "Ossinovski ra\u0308a\u0308kis, et koalitsioonikokkulepe peab su\u0308ndima la\u0308hipa\u0308evadel, et esmaspa\u0308eval sellele allkirjad panna. Ta to\u0303des, et SDE, Reformierakonna ja Eesti 200 la\u0308bira\u0308a\u0308kimised on olnud konstruktiivsed, kuid Eesti riigieelarve keeruline rahaline seis tekitab pingeid."}, {"text_idx": "#000006", "text": "\"Eks arusaadavalt koalitsioonikokkuleppe on kompromiss ja eks ko\u0303ik, kes laua taga on, eriti need, kel varasemast kogemust all, teab, et lo\u0303puks tuleb ikka millestki loobuda, et kokkulepe saada. Eks tuleb ka leppida mingite asjadega, mis po\u0303himo\u0303tteliselt pole sinu esimene eelistus, aga mis on su partnerile oluline,\" ra\u0308a\u0308kis Ossinovski."}, {"text_idx": "#000007", "text": "Ta tunnistas, et pa\u0308rast koalitsiooniko\u0303nelusi on poliitikutel ilmselt alati pisut hapu na\u0308gu, kuid sel korral on rahaline raam, millele koalitsioonilepet u\u0308les ehitada, erakordselt raske."}, {"text_idx": "#000008", "text": "\"Kui la\u0308bira\u0308a\u0308kimiste esimeses faasis ka\u0308idi erinevaid teemasid la\u0308bi, siis igas teemas me fikseerisime vo\u0303i tegime ettepaneku erinevate asjade suhtes, millel oli ka rahaline mo\u0303ju, aga see oli enne, kui hakkasime sobitama seda eelarvevo\u0303imalustesse. Ja need eelarvevo\u0303imalused, mida oleme na\u0308inud alates eelmise na\u0308dala teisest poolest, kui rahandusministeerium esialgseid prognoosinumbreid on na\u0308idanud, siis seal on ko\u0303ik ju realistid, numbritega on vaielda keeruline. Kui meil selline olukord riigi rahanduses nagu ta on, siis selles reaalsuses tuleb opereerida ja lahendused leida,\" ra\u0308a\u0308kis ta."}, {"text_idx": "#000010", "text": "\"Rahanduslikult keerulisel ajal tuleb ka efektiivsust otsida. Aga usk vo\u0303i lootus, et kuskil on mingi ministeeriumi keldris 200 miljonit, seda pole. Kahtlemata mingite pikemajaaliste reformide tulemusel on vo\u0303imalik protsesse efektiivsemaks teha, mingit raha kokku hoida vo\u0303i parandada teenuse kvaliteeti ja seda tuleb teha. Aga kui ra\u0308a\u0308gime mitmesaja miljoni eurostest kokkuhoidudest, siis see on siiski mingi avaliku teenuse vo\u0303i toetuse ma\u0308rkimisva\u0308a\u0308rne ka\u0308rbe. Ainult sealt see saab tulla,\" u\u0308tles Ossinovski."}, {"text_idx": "#000011", "text": "Saatejuht uuris Ossinovskilt, kas ja milliste maksude kohta on koalitsiooniko\u0303nelustel otsuseid tehtud, kuid poliitik ei soostunud sellest konkreetselt ra\u0308a\u0308kima."}, {"text_idx": "#000012", "text": "Ossinovski kinnitas, et koalitsiooniko\u0303nelustel on arutatud ka\u0308ibemaksu to\u0303stmist. \"Need on ju tavapa\u0308rased ettepanekud, mis pea igal koalitsiooniko\u0303nelustel lauale tulevad. See ei ole sotsiaaldemokraatide lemmikteema, aga arvan, et reaalsus on sel korral teistsugune,\" u\u0308tles ta."}, {"text_idx": "#000014", "text": "Ku\u0308simusele, kas uues koalitsioonis vaadatakse u\u0308le ka peretoetuste indekseerimine, vastas Ossinovski, et ei va\u0308lista, et su\u0308steemis vo\u0303ib tulla muutusi. \"Ka ta\u0308na veel kaks korda ra\u0308a\u0308kisime sellest teemast ka, nii et see on aktiivses arutelus,\" u\u0308tles ta."}, {"text_idx": "#000015", "text": "\"Esimene stuudio\", saatejuht Andres Kuusk"}, {"text_idx": "#000017", "text": "Ossinovski: SDE ei saa kuidagi aidata peaministril usaldust taastada"}, {"text_idx": "#000018", "text": "Ossinovski: Kallas ei ole andnud ammendavaid vastuseid"}, {"text_idx": "#000019", "text": "Ossinovski parlamendi patiseisust: hakkavad tekkima mo\u0303tted see jo\u0303uga a\u0308ra lo\u0303petada"}, {"text_idx": "#000023", "text": "Venemaa ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000029", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000032", "text": "Lavrov: ei Ukraina rahuplaan ega Musta mere viljalepe pole realistlikud"}, {"text_idx": "#000035", "text": "Rootsis sai ulatuslikus teevaringus mitu inimest kannatada"}, {"text_idx": "#000038", "text": "Erik Kalda: Eesti on u\u0308he vene noorte po\u0303lvkonna maha maganud"}, {"text_idx": "#000042", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000043", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000046", "text": "ETV2 teemao\u0303htu on pu\u0308hendatud Siiri Sisaskile"}, {"text_idx": "#000048", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000049", "text": "O\u0303S 2025 keskendub keele normimisele ja kirjeldamisele"}, {"text_idx": "#000052", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]